 ENERGIA NUCLEARA IN ROMANIA Construirea centralei nucleare de la Cernavoda a inceput in anul 1982 pentru un numar de cinci reactoare cu tehnologie canadiana, de tip CANDU, cu puteri instalate de circa 700 MW fiecare, constructie care nu s-a finalizat nici pana in prezent conform proiectului initial Au fost puse in functiune urmatoarele unitati: - in anul 1995 unitatea 1, care a fost conectata la sistemul electro-energetic national incepand cu 11 iulie 1996, la o putere instalata de 700 MW, asigurand astfel 10% din consumul national de electricitate - in 5 octombrie 2007 a fost inaugurata oficial unitatea 2 cu aceeasi putere instalata, prin aceasta , creste ponderea energiei nucleare în consumul national la 17%-18% Activitatea centralei nucleare de la Cernavoda s-a desfasurat in diferite forme de organizare, iar incepand cu 2 iulie 1998 aceasta functioneaza in cadrul S N Nuclearelectrica" S A SN "Nuclearelectrica" S A este o companie de stat înfiintata în 1998 prin reorganizarea RENEL Societatea se afla sub autoritatea Ministerului Economiei si Finantelor, statul detinand 90,28% din actiuni iar Fondul Proprietatea, 9,72% Domeniul de activitate al Nuclearelectrica consta in producerea de energie electrica, termica si de combustibil nuclear, precum si coordonarea lucrarilor de investitii-dezvoltare, respectiv activitatile de formare si perfectionare a resurselor umane din domeniu Societatea are doua sucursale: * Sucursala CNE Cernavoda, exploateaza Unitatile 1 si 2 de la CNE Cernavoda precum si serviciile auxiliare; * Fabrica de Combustibil Nuclear (FCN) Pitesti Energia produsa si livrata in 2009 pentru consum in sistemul electroenergetic national de SNN, prin cele doua unitati de la CNE Cernavoda, a fost de 10 819 000 MWh, fata de 10 314 000 MWh realizati in anul 2008 (depasire circa 5%), a avut o pondere de circa 18% in volumul total de energia electrica produsa si consumata in Romania in 2009 Rezultatele obtinute de CNE Cernavoda in anul 2009 au consacrat centrala in randul celor mai performante centrale nucleare din lume Astfel, protrivit statisticilor publicate de catre McGraw Hill Companies in revista Platts Nucleonics din luna februarie 2010, Unitatea 1 - CNE Cernavoda a ocupat in anul 2009 pozitia 1 in topul centralelor CANDU din lume, cu un factor mediu de capacitate de 100,1% De asemenea, acest factor de capacitate realizat in anul 2009 a plasat Unitatea 1 a CNE Cernavoda pe locul 12 din numarul total de 436 reactoare nucleare in exploatare Conform BVC 2009 rectificat prin HG 243/2010, Nuclearelectrica are prevazut un numar mediu de salariati de 2266 iar castigul mediu este de 6838 lei Statul Român intentioneaza sa construiasca si alte doua reactoare nucleare (3 si 4), în cadrul unui proiect estimat la patru miliarde euro Aportul României va fi de 2,04 miliarde euro si va fi acoperit inclusiv cu sume din Fondul National de Dezvoltare Statul român va detine 51% din actiunile companiei de proiect care va construi urmatoarele doua unitati În urma negocierilor, încheiate la 20 noiembrie 2008, s-a decis ca împartirea actiunilor între partenerii în proiect dupa cum urmeaza: Nuclearelectrica (51%), ArcelorMittal (6 2%), CEZ (9 15%), GDF SUEZ (9 15%), ENEL (9 15%), Iberdrola (6 2%) si RWE Power (9 15%) In urma desfasurarii mai multor etape de negociere pe parcursul anului 2008, la data de 20 noiembrie 2008 a avut loc parafarea documentelor constitutive (Acordul de Investitii si Actul Constitutiv) ale noi societati comerciale, denumita S C EnergoNuclear SA, responsabila pentru construirea, punerea in functiune si operarea Unitatilor 3 si 4 de la CNE Cernavoda Acordul de investitii si Actul constitutiv al viitoarei societati comerciale, rezultate in urma negocierilor au fost aprobate prin HG 1565/2008, care prevede realizarea proiectului in doua etape: - etapa pre-proiect, care se estimeaza sa dureze 18 luni de la inregistrarea viitoarei societati comerciale, cu un buget de 30 milioane Euro, rezultat din subscrierile si varsamintele actionarilor Pe parcursul acesteia, investitorii vor perfecta aranjamentele comerciale privind constructia celor doua unitati, exploatarea pe termen lung si modalitatile de finantare; in aceasta perioada trebuie sa fie obtinute avizele necesare din partea Comisiei Europene pentru realizarea proiectului, precum si - etapa propriu-zisa de realizare a proiectului, in care fiecare dintre actionari va contribui la acoperirea costurilor proiectului cu sume corespunzatoare cotei de participare la capitalul social al viitoarei societati comerciale Fabrica de combustibil nuclear Pitesti FCN are misiunea de producere de combustibil nuclear tip CANDU necesar functionarii si producerii de energie electrica si termica în Unitatile 1 si 2 de la Cernavoda, si în perspectiva prin dublarea capacitatii de productie, va asigura combustibil nuclear si pentru unitatile 3 si 4 De mentionat performanta de calitate a combustibilului fabricat la FCN : 75 de luni consecutive fara combustibil suspect de defect în functionarea Unitatii 1 Cernavoda Nuclearelectrica asigura: - Exploatarea Unitatilor 1 si 2 ale CNE Cernavoda in conditii de securitate nucleara, siguranta si eficienta economica - Participarea la construirea reactoarelor 3 si 4 de la CNE Cernavoda in cadrul Companiei de Proiect - Asigurarea securitatii personalului, a instalatiilor, a populatiei si a mediului ambiant - Promovarea unui sistem de lucru in industrie caracteristic economiei de piata: concurential si deschis privatizarii, cu management performant; crearea de oportunitati pentru exportul de energie electrica - Recunoasterea pe plan national si european a energeticii nucleare ca o sursa sigura, eficienta, competitiva si 'curata', ecologica (fara emisii importante de carbon) de producere industriala a electricitatii - Realizarea unui dialog permanent, transparent si deschis cu populatia, direct si prin intermediul mass media, pentru cresterea gradului de incredere si acceptare privind energetica nucleara, in beneficiul dezvoltarii durabile a intregii societati - Motivarea si dezvoltarea continua a resurselor umane - Mentinerea de contacte stranse in cadrul industriei nucleare nationale si al comunitatii internationale de profil In perioada dintre 1 noiembrie 1998 - dupa constituirea actualei companii Nuclearelectrica - si pana la 30 iunie 2005, vanzarea energiei electrice de catre SNN s-a facut pe baza unui contract reglementat de lunga durata, pentru toata productia Unitatii 1 CNE Cernavoda, la tariful stabilit de ANRE Contractul a fost incheiat cu Electrica, ulterior a avut loc o repartizare a sa intre cele opt nou formate filiale ale Electrica Incepand cu 1 iulie 2005, ca urmare a intrarii in vigoare a noului Cod Comercial al Pietei Angro de Energie Electrica, reglementare inspirata din Directivele Comisiei Europene privind piata de energie, s-au incheiat noi contracte reglementate cu filialele Electrica - deja in curs de privatizare - pentru livrarea de energie in vederea furnizarii la consumatorii captivi si pentru acoperirea consumului propriu tehnologic in retelele de distributie Incepand cu anul 2010 conform HG 56/2010 privind stabilirea unor masuri pentru reorganizarea producatorilor de energie electrica si termica, SC Nuclearelectrica SA fuzioneaza cu alte societati din Romania formandu-se SC Electra SA Energia nucleara la nivelul UE Energia nucleara reprezinta aproximativ o treime din electricitatea si 15% din energia consumata în UE provin din energia nucleara care este una din cele mai importante surse de energie fara dioxid de carbon (CO2) Energia nucleara a fost una din metodele de limitare a emisiilor de CO2 la nivelul UE si, pentru statele membre care îsi doresc aceste lucru, poate face parte dintr-un scenariu energetic în care va fi nevoie de reduceri semnificative ale emisiilor în urmatoarele decenii Energia nucleara este mai putin vulnerabila la variatiile pretului carburantului decât cea generata pe baza de carbuni sau gaze, deoarece uraniul reprezinta o mica parte din costul total al generarii energiei nucleare si se bazeaza pe surse care nu se vor epuiza timp de multe decenii si care sunt distribuite pe scara larga în toata lumea Decizia de a se baza sau nu pe energia nucleara este la latitudinea fiecarui stat membru Cu toate acestea, în cazul în care se înregistreaza o scadere a nivelului de energie nucleara în UE, este esential ca aceasta scadere sa fie compensata prin introducerea unor surse suplimentare de energie cu emisii reduse de carbon pentru productia de electricitate; în caz contrar, obiectivul de a reduce emisiile de GES si de a îmbunatati securitatea aprovizionarii cu energie nu va fi realizat În contextul energetic actual, AIE estimeaza ca utilizarea la nivel international a energiei nucleare va creste de la 368 GW în 2005 la 416 GW în 2030 Colegiul Director al F N M E 1 1 FEDERATIA NATIONALA MINE ENERGIE 